NÁRODNÁ RADA SLOVENSKEJ REPUBLIKY

**VI. volebné obdobie**

CRD-2219/2012

**280a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 280) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 390 z 18. decembra 2012 pridelila vládny návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 280) na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 163 z 22. januára 2013 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkou.**

Výbor Národnej rady Slovenskej republiky pre pôdohospodárstvo a životné prostredie uznesením č. 96 z 29. januára 2013 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I sa za bod 2. sa vkladá nový bod 3., ktorý znie:

„3. V § 5 ods. 2 písm. a) sa na konci pripájajú tieto slová: „vrátane výsadby rýchlorastúcich drevín,“.

Doterajšie body sa prečíslujú.

Spresnenie druhu ochrannej zelene.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I v doterajšom bode 8. v § 9 ods. 4 písm. a) znie:

„a) kópia z katastrálnej mapy, výpis z listu vlastníctva z registra „C“ katastra alebo identifikácia parcely, ak vlastnícke právo k pozemku nie je evidované na parcele registra „C“ katastra, vyjadrenie vlastníka pozemku a vyjadrenie štátneho orgánu ochrany prírody a krajiny,9a) alebo“.

Spresnenie požadovaných dokladov, tak aby neboli vyžadované doklady, ktoré nie je možné vyhotoviť.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I v doterajšom bode 9. v § 11 ods. 2 sa slová „zhodné s prílohami podľa § 9 ods. 4 písm. a)“ nahrádzajú slovami „kópia z katastrálnej mapy, výpis z listu vlastníctva z registra „C“ katastra alebo identifikácia parcely, ak vlastnícke právo k pozemku nie je evidované na parcele registra „C“ katastra alebo geometrický plán, ak dochádza k deleniu parcely“.

Vyjadrenie orgánu ochrany prírody a tiež vlastníka pozemku nie je v tomto konaní opodstatnené.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I sa za doterajší bod 15. sa vkladá nový bod 16., ktorý znie:

„16. V § 17 ods. 5 písm. f) sa na konci čiarka nahrádza bodkočiarkou a dopĺňajú sa tieto slová: „vyjadrenia vlastníkov nehnuteľností ako účastníkov konania sa k žiadosti neprikladajú, ak je na nehnuteľnosti zriadené vecné bremeno v prospech držiteľa povolenia podľa osobitného predpisu,11a)“.

Poznámka pod čiarou k odkazu 11a znie:

„11a) Napríklad zákon č. 251/2012 Z. z. o energetike a o zmene a doplnení niektorých zákonov.“.

Doterajšie body sa prečíslujú.

Vlastníci nehnuteľností sa už vyjadrovali v štádiu zriadenia vecného bremena na nehnuteľnosti.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I. za doterajší bod 20 sa vkladá nový bod 21, ktorý znie:

„21. V § 20 písm. a) sa za slovo „pôdohospodárstva“ vkladajú slová „a rozvoja vidieka“.

Doterajšie body sa prečíslujú.

Legislatívna pripomienka k novému bodu 21, zákonom č. 372/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov došlo k zmene názvu ministerstva, čo je vhodné zohľadniť v normatívnom texte zákona č. 220/2004 Z. z. v znení neskorších predpisov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. V čl. I za doterajší bod 20 sa vkladajú nové body 21 a 22, ktoré znejú:

„21. V § 20 písm. a) sa za slovo „pôdohospodárstva“ vkladajú slová „a rozvoja vidieka“.

22. V § 20 písm. b) sa slová „krajský pozemkový úrad“ nahrádzajú slovami „obvodný pozemkový úrad v sídle kraja“.“.

Doterajšie body 21 až 35 sa označujú ako body 23 až 37.

Legislatívna pripomienka k novému bodu 21, zákonom č. 372/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov došlo k zmene názvu ministerstva, čo je vhodné zohľadniť v normatívnom texte zákona č. 220/2004 Z. z. v znení neskorších predpisov.

Legislatívna pripomienka k novému bodu 22, zákonom č. 345/2012 Z. z. o niektorých opatreniach v miestnej štátnej správe a o zmene a doplnení niektorých zákonov sa s účinnosťou od 1. januára 2013 rušia krajské pozemkové úrady [§ 1 písm. e) zákona č. 345/2012 Z. z.] a ich kompetencie prechádzajú na obvodné pozemkové úrady v sídle kraja [§ 4 ods. 1 zákona č. 345/2012 Z. z.].

**Ústavnoprávny výbor Národnej rady Slovenskej republiky**

**Gestorský výbor odporúča neschváliť**

7. V čl. I v doterajšom  bode 20. sa v § 18a ods. 1 vypúšťajú slová „pre energetické účely“, slovo „šiestej“ sa nahrádza slovom „piatej“ a na konci druhej vety sa pripájajú tieto slová: „alebo na poľnohospodárskej pôde zaradenej podľa kódu bonitovanej pôdno-ekologickej jednotky do tretej alebo štvrtej skupiny kvality, ak sa poľnohospodárska pôda nachádza v záplavovom území, je zamokrená, alebo je vystavená veternej erózii“.

8. V čl. I v doterajšom bode 20. sa v § 18a ods. 2 písm. b) sa za slová „nájomný vzťah k pozemku“ vkladajú slová „alebo doklad preukazujúci nájomný vzťah a súhlas vlastníka pozemku s využívaním pozemku“.

9. V čl. I v doterajšom  bode 20. sa v § 18a ods. 2 písm. c) vypúšťajú slová „písm. a)“.

10. V čl. I v doterajšom bode 20. sa v § 18a ods. 2 písmeno d) vypúšťa.

11. V čl. I v doterajšom bode 20. sa v § 18a za odsek 2 vkladá nový odsek 3, ktorý znie:

„(3) Zápis do registra plôch rýchlorastúcich drevín oznámi orgán ochrany poľnohospodárskej pôdy obci a dotknutým orgánom štátnej správy, ktoré chránia verejné záujmy podľa osobitných predpisov.8)“.

Doterajšie odseky 3 až 5 sa označujú ako odseky 4 až 6.

Úpravou § 18a sa spresňujú podklady potrebné na riešenie výsadby rýchlorastúcich drevín

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

12. V čl. I sa za doterajší bod 20. sa vkladajú nové body 21. a 22., ktoré znejú:

„21. V § 20 písmeno b) znie:

„b) obvodný pozemkový úrad v sídle kraja,“.

22. V § 22 nadpis a úvodná veta znie: „Obvodný pozemkový úrad v sídle kraja“.“.

Doterajšie body sa prečíslujú.

V súvislosti s ustanovením § 4 ods. 10 zákona č. 345/2012 Z. z.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 5 a 7 až 12 hlasovať spoločne s návrhom gestorského výboru uvedené body **schváliť.**

O bode spoločnej správy č. 6 hlasovať s návrhom gestorského výboru uvedený bod **neschváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a  dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 280) **schváliť.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 280) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 106 z 29. januára 2013.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mikuláš **H u b a**  v. r.

predseda výboru